Alanus Dei gratia Autissiodorensis episcopus, dilectis in Christo filiis, Ascelino abbati Regniacensi ceterisque fratribus ibidem Deo servientibus, perpe-[2]-tuam in Domino salutem. Hoc et divine legis sonat auctoritas et sacrorum canonum instituta confirmant ut illis presertim [3] ecclesiastica stipendia debeantur qui secularibus absoluti curis divino sunt mancipati servicio. Quocirca karissimi [4] filii ut cessantibus omnium exactionum seu calumpniarum injuriis, libera mente Deo servire possitis, concedimus [5] vobis decimas que ad jus episcopale et parrochiale pertinere noscuntur, tam agrorum quam vinearum vestrarum quas in [6] parrochia sancti Prisci, sive in aliis parrochiis episcopatus nostri jam acquisistis vel adhuc acquirere per temporis intervalla poteri-[7]-tis. Negociamini itaque future mercedis casta negotia, et eas decimas agrorum scilicet aut vinearum vestrarum que [8] in locis supradictis nostri et sacerdotalis juris sunt, perpetua pace tenete. Nos vero in facte dationis commonitionem, presentem [9] cartulam sigilli nostri impressione communimus ut et vos episopalia data libere possideatis et nemo deinceps super his adver[-10]-sum vos vel ecclesiam vestram aliquam presumat suscitare calumpniam. Hujus rei testes sunt : Henricus Trecensis episcopus [11] ; Bartholomeus archidiaconus Autissiodorensis ; magister Willelmus, Trecensis canonicus et Brictus, canonicus Autissiodorensis ; Maurinus [12] capellanus de sancto Prisco et Sebaudus, capellanus de Vermenton.